Olvido Fanjul
{{persona}}
'''Olvido Fanjul Camín''' {{nym}} foi una republicana asturiana, que foi deportada a los [[campos de concentración]] nazis.<ref name=":1">{{Cita web|url=https://www.radiosefarad.com/olvido-fanjul-una-espanola-victima-del-nazismo-y-de-la-indiferencia/|títulu=Olvido Fanjul, una española víctima del nazismo y de la indiferencia {{!}} Radio Sefarad|idioma=es|fechaaccesu=2023-07-13}}</ref><ref>{{Cita web|url=https://www.clarin.com/internacional/espana/olvido-fanjul-mujer-espanola-protegio-mil-ninos-tiempos-nazismo_0_bQyDN6Tjc.html|títulu=Olvido Fanjul, la mujer española que protegió a mil niños en tiempos del nazismo|último=Clarín.com|fecha=2020-04-30|idioma=es|obra=Clarín|fechaaccesu=2023-07-13}}</ref><ref name=":6">{{Cita web|url=http://banc.memoria.gencat.cat/ca/results/deportats/9386|títulu=Olvido Fanjul Camín|idioma=ca|obra=Banc de la Memòria Democràtica|fechaaccesu=2023-07-13}}</ref>

== Biografía ==
Nació'l 28 de setiembre de 1910 nel barriu xixonés de [[Tremañes]], n'Asturies.<ref name=":6"/><ref name=":0">{{Cita web|url=https://www.lavozdeasturias.es/noticia/gijon/2022/03/31/gijon-coloca-primer-adoquin-memoria-recordar-olvido-fanjul/00031648742992765439658.htm|títulu=El primer adoquín de la memoria recuerda a la gijonesa Olvido Fanjul|último=|fecha=2022-04-01|idioma=es|obra=La Voz de Asturias|fechaaccesu=2023-07-13}}</ref> Fía de Carmen Camín García y de Manuel Fanjul Olay. Los sos güelos paternos, Teresa Olay "La Chispa" y Celestino Fanjul, fundaron el [[Socialismu|movimientu socialista]] na ciudá de Xixón al pie de Francisco Cadevieco y Eduardo Varela.<ref name=":5" /><ref name=":3">{{Cita web|url=https://www.elcomercio.es/sociedad/victimas-asturianas-horror-nazi-20220320002404-ntvo.html|títulu=Víctimas asturianas del horror nazi|último=Mayordomo|primero=Laura|fecha=2022-03-20|idioma=es|obra=El Comercio: Diario de Asturias|fechaaccesu=2023-07-13}}</ref> Quedóse güérfana de padre y madre a los 14 años, momentu nel que tuvo qu'empezar a trabayar na fábrica testil de L'Algodonera.<ref name=":0" /><ref name=":4">{{Cita web|url=http://rotspanier.com/olvido-fanjul-camin/|títulu=Olvido Fanjul Camín – Rotspanier|idioma=es-ES|fechaaccesu=2023-07-13}}</ref>

D'idees [[antifranquismu|antifranquistes]] y republicanes, foi militante de la [[Confederación Nacional del Trabayu|CNT]].<ref>{{Cita web|url=https://www.lne.es/gijon/2022/03/31/placa-olvido-fanjul-deportada-gijonesa-64487663.html|títulu=Una placa para Olvido Fanjul, deportada gijonesa del nazismo: "El homenaje llega tarde, pero llega"|último=Lombardía|primero=Sandra F.|fecha=2022-03-31|idioma=es|obra=La Nueva España|fechaaccesu=2023-07-13}}</ref><ref>{{Cita web|url=https://www.lne.es/gijon/2022/04/01/adoquines-calles-gijon-olvido-barbarie-64519605.html|títulu=Adoquines en las calles de Gijón contra el olvido de la barbarie nazi|último=Lombardía|primero=Sandra F.|fecha=2022-04-01|idioma=es|obra=La Nueva España|fechaaccesu=2023-07-13}}</ref> En 1933 afilióse a l'Agrupación de Muyeres Antifascistes.<ref name=":1"/><ref name=":4"/> Realizó un cursu d'enfermería.<ref name=":4" /> Mientres la [[Guerra Civil Española|guerra civil española]], exerció d'auxiliar sanitaria con [[Socorru Coloráu Internacional]] nel hospital d'[[El Natahoyo]], en Xixón.<ref name=":0"/><ref name=":4" /> Ellí emprestaba atención sobremanera a les muyeres con pocos recursos.<ref name=":4" />

El 23 de setiembre de 1937, énte la inminente cayida del frente republicanu en Xixón, Fanjul formó parte d'una de les espediciones de los [[Neños de Rusia]] pa evacuar a 1.100 menores de la ciudá, fuxendo nun barcu a [[Saint-Nazaire]], en Francia, onde dempués s'embarcó nel tresatlánticu ''Kooperasia'' hasta [[Londres]].<ref name=":0"/><ref name=":3"/><ref name=":4"/> Ellí, la comitiva foi treslladada al buque ''Félix Dzerznsky'' con destín [[Leningráu]], au llegaron el 4 d'ochobre de 1937.<ref name=":0" /><ref name=":3" /><ref name=":4" /> Fanjul instalóse con un grupu de neños en [[Pushkin]], onde foi una de les educadores y cuidadores de les Cases de Neños españoles.<ref name=":3" /><ref name=":4" /> Ellí caltuvo una relación sentimental con un militar rusu, Dimitri, que'l 22 de xunu de 1941, col entamu de la [[operación Barbarossa]], foi unviáu al frente y al que nun volvió ver.<ref name=":3" />

En septiembre de 1941, los nazis cercaron Leningráu, y los neños de la Casa de Pushkin na que taba Fanjul fueron unviaos al este.<ref name=":4"/> Sicasí, Fanjul, que taba embarazada, decidió quedase en Pushkin a la espera de noticies del so home.<ref name=":4" /> Finalmente, a finales d'ese mesmu añu foi detenida poles fuerces alemanes.<ref name=":0"/> Tuvo un añu na cárcel estona de [[Tallín]], onde la obligaron a realizar trabayos forzaos.<ref name=":0" /><ref name=":4" /> Nel iviernu de 1942 dio a lluz al so fíu Dimitri, que-y foi arrampuñáu polos nazis a los trés meses, alegando que sería destináu al serviciu de [[Adolf Hitler|Hitler]].<ref name=":4" /><ref name=":2">{{Cita web|url=https://www.diariovasco.com/culturas/libros/espanolas-ravensbruck-campo-concentracion-nazi-libro-monica-gonzalez-20210530000057-ntrc.html|títulu=Españolas en el infierno de Ravensbrück|último=Lorenci|primero=Miguel|fecha=2021-05-30|idioma=es|obra=El Diario Vasco|fechaaccesu=2023-07-13}}</ref>

El 26 de marzu de 1943 foi deportada al [[campu de concentración de Ravensbrück]], conocíu como ''La ponte de cuervos'' y l'únicu esclusivu para muyeres, nel que se convirtió na prisionera 18.217.<ref name=":0"/><ref name=":3"/><ref name=":4"/><ref name=":2"/> Foi de les trés primeres españoles deportaes a esi campu, anque constaba nes llistes como rusa, al ser treslladada dende la Xunión Soviética, y una de les cinco asturianes xunto a [[Rita Pérez]], [[Leonor Rubiano]], [[Natividad Fernández]] y la fía d'esta, [[Ángeles Álvarez Fernández]].<ref name=":4" />

El robu del so fíu polos nazis produció-y un fondu dolor al que sobrevivió gracies a la solidaridá d'otres compañeres deportaes, que la protexeron y obligaron a comer.<ref name=":5">{{Cita llibru|título=Tropezando con la memoria de Gijón|fecha=mayo de 2023|URL=https://sede.gijon.es/es/publicaciones/tropezando-con-la-memoria-de-gijon}}</ref> Cuando se recuperó, tuvo que realizar trabayos forzaos d'apeonar y pa la industria de guerra faciendo soldadura autóxena pa fabricar [[cohete V1|cohetes V1]] y [[cohete V2|V2]] para Siemens.<ref name=":5" /> Al nun cuntar con midíes de protección nos trabayos de soldadura, sufrió daños na visión.<ref name=":5" /> Coincidió nel campu de Ravensbrück con [[Dorothea Binz]], y una de les palices que recibió poles guardianes de les [[Schutzstaffel|SS]] provocó-y perda d'audición.<ref name=":5" />

El 23 d'abril de 1945, unos díes primero que l'exércitu soviéticu lliberara'l campu de Ravensbrück, llegaron los buses blancos de la [[Cruz Bermeya]] sueca qu'evacuaron a Fanjul y a otres 300 muyeres, la mayoría franceses.<ref>{{Cita web|url=https://www.rtpa.es/noticias-sociedad:Adoquines-de-la-memoria-homenajean-a-gijoneses-victimas-de-los-campos-nazis_111648725286.html|títulu=Adoquines de la memoria homenajean a gijoneses víctimas de los campos nazis|obra=www.rtpa.es|fechaaccesu=2023-07-13}}</ref> Asina, convirtióse nuna de les cuatro asturianes que llograron sobrevivir a Ravensbrück, siendo asesinada la quinta d'elles, Leonor Rubiano, na cámara de gas.<ref name=":3"/> Fanjul foi treslladada a un centru hospitalariu en [[Gotemburgu]], onde permaneció mientres dellos meses para recibir atención médica.<ref name=":5" /> Dempués siguió la so recuperación nuna residencia francesa n'[[Arcachon]], onde tuvo hasta mayu de 1946.<ref name=":5" />

Depués estableció la so residencia en [[Tarbes]].<ref name=":0"/> Una vegada ellí, el so hermanu Celestino escribió-y una carta onde comunicó que'l so cuñáu, l'ex-combatiente republicanu de Xixón Gerardo Blanco, atopábase enfermu na mesma llocalidá.<ref name=":5" /> Fanjul curió de Blanco hasta la recuperación d'este, permaneciendo xuntos dende entós.<ref name=":5" />

Fueron vivir a Cité d'Urac, na zona rural de Tarbes, onde Fanjul empezó a trabayar como cordudera y Blanco na construcción. Tuvieron trés fíos.<ref name=":0"/> En xineru de 1963, volvieron a Xixón.<ref name=":0" /><ref name=":5" /> Nun foi hasta unos díes primero que Fanjul y Blanco casáronse y bautizaron a los sos trés fíos, para evitar represalies franquistes.<ref name=":5" /> Aun así, Blanco tenía de presentase davezu nel cuartel de la [[Guardia Civil]].<ref name=":5" />

Fanjul finó en 2001, a los 90 años, na so ciudá natal.<ref>{{Cita web|url=https://www.unidadylucha.es/index.php?option=com_content&view=article&id=5157:olvido-fanjul-camin&catid=30&Itemid=133#:~:text=Nacida%20en%201910%20en%20el,a%C3%B1os%20de%20silencio.|títulu=Olvido Fanjul Camin|obra=www.unidadylucha.es|fechaaccesu=2023-07-13}}</ref>

== Reconocencies ==
El 31 de marzu de 2022, instalóse na cai Rufino García Sotura de Xixón un [[Stolpersteine]] nel so honor, cola siguiente inscripción «Equí vivió Olvido Fanjul Camín. Nacida en 1910. Exiliada na Xunión Soviética. Deportada en 1943 a Ravensbruck. Lliberada».<ref name=":0"/> El de Fanjul foi'l primer adoquín instaláu nesa ciudá para recordar a les 34 persones de la ciudá víctimes del nazismu, siendo instalaos esi mesmu día tamién los de los deportaos [[Víctor Cueto]], [[Manuel Cortés]], [[Evaristo Rebollar]], [[Aurelio Acebal]] y [[Alfredo Andrés]].<ref name=":0" /><ref name=":3"/>

== Bibliografía ==
* Grupo Deportados Asturias (2023).''Tropezando con la memoria de Gijón''. Conceyalía de Memoria Democrática del Conceyu de Xixón. Depósitu Llegal: AS 01781-2023.
* ''Voces Disidentes contra la misoginia: Nuevas perspectivas desde la sociología'', la literatura y el arte. Pablo García Valdés, Raisa Gorgojo Iglesias, Enrique Mayor de la Iglesia. ISBN 978-84-1122-641-7
* Álvarez, M. G. (2021). ''Noche y Niebla en los campos nazis: Historias heroicas de españolas que sobrevivieron al horror.'' Espasa. ISBN 978-8467062502
* Marti, C., & Martí, C. (2020). ''La Paloma de Ravensbrück.'' Alianza Editorial. ISBN 9788417805357

== Referencies ==
{{llistaref|2}}

== Enllaces esternos ==
{{enllaces persona}}

{{NF|1910|2001|Fanjul, Olvido}}
[[Categoría:Persones de Xixón]]
Olvido Fanjul Camín  foi una republicana asturiana, que foi deportada a los campos de concentración nazis.

 Biografía 
Nació'l 28 de setiembre de 1910 nel barriu xixonés de Tremañes, n'Asturies. Fía de Carmen Camín García y de Manuel Fanjul Olay. Los sos güelos paternos, Teresa Olay "La Chispa" y Celestino Fanjul, fundaron el movimientu socialista na ciudá de Xixón al pie de Francisco Cadevieco y Eduardo Varela. Quedóse güérfana de padre y madre a los 14 años, momentu nel que tuvo qu'empezar a trabayar na fábrica testil de L'Algodonera.

D'idees antifranquistes y republicanes, foi militante de la CNT. En 1933 afilióse a l'Agrupación de Muyeres Antifascistes. Realizó un cursu d'enfermería. Mientres la guerra civil española, exerció d'auxiliar sanitaria con Socorru Coloráu Internacional nel hospital d'El Natahoyo, en Xixón. Ellí emprestaba atención sobremanera a les muyeres con pocos recursos.

El 23 de setiembre de 1937, énte la inminente cayida del frente republicanu en Xixón, Fanjul formó parte d'una de les espediciones de los Neños de Rusia pa evacuar a 1.100 menores de la ciudá, fuxendo nun barcu a Saint-Nazaire, en Francia, onde dempués s'embarcó nel tresatlánticu Kooperasia hasta Londres. Ellí, la comitiva foi treslladada al buque Félix Dzerznsky con destín Leningráu, au llegaron el 4 d'ochobre de 1937. Fanjul instalóse con un grupu de neños en Pushkin, onde foi una de les educadores y cuidadores de les Cases de Neños españoles. Ellí caltuvo una relación sentimental con un militar rusu, Dimitri, que'l 22 de xunu de 1941, col entamu de la operación Barbarossa, foi unviáu al frente y al que nun volvió ver.

En septiembre de 1941, los nazis cercaron Leningráu, y los neños de la Casa de Pushkin na que taba Fanjul fueron unviaos al este. Sicasí, Fanjul, que taba embarazada, decidió quedase en Pushkin a la espera de noticies del so home. Finalmente, a finales d'ese mesmu añu foi detenida poles fuerces alemanes. Tuvo un añu na cárcel estona de Tallín, onde la obligaron a realizar trabayos forzaos. Nel iviernu de 1942 dio a lluz al so fíu Dimitri, que-y foi arrampuñáu polos nazis a los trés meses, alegando que sería destináu al serviciu de Hitler.

El 26 de marzu de 1943 foi deportada al campu de concentración de Ravensbrück, conocíu como La ponte de cuervos y l'únicu esclusivu para muyeres, nel que se convirtió na prisionera 18.217. Foi de les trés primeres españoles deportaes a esi campu, anque constaba nes llistes como rusa, al ser treslladada dende la Xunión Soviética, y una de les cinco asturianes xunto a Rita Pérez, Leonor Rubiano, Natividad Fernández y la fía d'esta, Ángeles Álvarez Fernández.

El robu del so fíu polos nazis produció-y un fondu dolor al que sobrevivió gracies a la solidaridá d'otres compañeres deportaes, que la protexeron y obligaron a comer. Cuando se recuperó, tuvo que realizar trabayos forzaos d'apeonar y pa la industria de guerra faciendo soldadura autóxena pa fabricar cohetes V1 y V2 para Siemens. Al nun cuntar con midíes de protección nos trabayos de soldadura, sufrió daños na visión. Coincidió nel campu de Ravensbrück con Dorothea Binz, y una de les palices que recibió poles guardianes de les SS provocó-y perda d'audición.

El 23 d'abril de 1945, unos díes primero que l'exércitu soviéticu lliberara'l campu de Ravensbrück, llegaron los buses blancos de la Cruz Bermeya sueca qu'evacuaron a Fanjul y a otres 300 muyeres, la mayoría franceses. Asina, convirtióse nuna de les cuatro asturianes que llograron sobrevivir a Ravensbrück, siendo asesinada la quinta d'elles, Leonor Rubiano, na cámara de gas. Fanjul foi treslladada a un centru hospitalariu en Gotemburgu, onde permaneció mientres dellos meses para recibir atención médica. Dempués siguió la so recuperación nuna residencia francesa n'Arcachon, onde tuvo hasta mayu de 1946.

Depués estableció la so residencia en Tarbes. Una vegada ellí, el so hermanu Celestino escribió-y una carta onde comunicó que'l so cuñáu, l'ex-combatiente republicanu de Xixón Gerardo Blanco, atopábase enfermu na mesma llocalidá. Fanjul curió de Blanco hasta la recuperación d'este, permaneciendo xuntos dende entós.

Fueron vivir a Cité d'Urac, na zona rural de Tarbes, onde Fanjul empezó a trabayar como cordudera y Blanco na construcción. Tuvieron trés fíos. En xineru de 1963, volvieron a Xixón. Nun foi hasta unos díes primero que Fanjul y Blanco casáronse y bautizaron a los sos trés fíos, para evitar represalies franquistes. Aun así, Blanco tenía de presentase davezu nel cuartel de la Guardia Civil.

Fanjul finó en 2001, a los 90 años, na so ciudá natal.

 Reconocencies 
El 31 de marzu de 2022, instalóse na cai Rufino García Sotura de Xixón un Stolpersteine nel so honor, cola siguiente inscripción «Equí vivió Olvido Fanjul Camín. Nacida en 1910. Exiliada na Xunión Soviética. Deportada en 1943 a Ravensbruck. Lliberada». El de Fanjul foi'l primer adoquín instaláu nesa ciudá para recordar a les 34 persones de la ciudá víctimes del nazismu, siendo instalaos esi mesmu día tamién los de los deportaos Víctor Cueto, Manuel Cortés, Evaristo Rebollar, Aurelio Acebal y Alfredo Andrés.

 Bibliografía 
 Grupo Deportados Asturias (2023).Tropezando con la memoria de Gijón. Conceyalía de Memoria Democrática del Conceyu de Xixón. Depósitu Llegal: AS 01781-2023.
 Voces Disidentes contra la misoginia: Nuevas perspectivas desde la sociología, la literatura y el arte. Pablo García Valdés, Raisa Gorgojo Iglesias, Enrique Mayor de la Iglesia. ISBN 978-84-1122-641-7
 Álvarez, M. G. (2021). Noche y Niebla en los campos nazis: Historias heroicas de españolas que sobrevivieron al horror. Espasa. ISBN 978-8467062502
 Marti, C., & Martí, C. (2020). La Paloma de Ravensbrück. Alianza Editorial. ISBN 9788417805357

 Referencies 

 Enllaces esternos 

Categoría:Persones de Xixón